எல்லா வாக்குச் சாவடிகளிலும் வாக்குப் பதிவு முடிந்தபின், வாக்குகளை எண்ணுமாறு ஆணையம் பணிக்கும் தொகுதிகளில் வாக்குச் சாவடிவாரியாக மின்னணு இயந்திரம் மூலம் பெறப்படும் வாக்கு எண்ணிக்கை தலைமை இயந்திரத்தில் புகுத்தப்பட்டு ஒட்டுமொத்த வாக்கு எண்ணிக்கை முடிவு விவரங்கள் மட்டும் வெளியாகும்.ஒரு மின்னனு இயந்திரத்தின் கட்டுப்பாட்டுக் கருவியின் (அதிகாரியின் வசம் உள்ள) Storage space அதிகம். அதில் பதியப்பட்ட தகவல்கள் பத்து ஆண்டுகளுக்கும் மேலாக நிலைத்திருக்கக்கூடியவை. அதே போல ஒரு மின்னணு இயந்திரத்தில் விழும் பல/அத்தனை ஓட்டுக்களை ஒரே வேட்பாளருக்கே விழும்படி அமைக்க இயலாது. இந்த மின்னணு இயந்திரத்தில் உள்ள கூட்டல் பொத்தானின் மூலம் அதுவரை எத்தனை ஓட்டுக்கள் பதிவாகி உள்ளன என்பதையும் அறியலாம். ஒவ்வொரு தேர்தலின் போதும் வேட்பாளர்களின் முகவர்களுக்கு அந்த மின்னணு இயந்திரத்தின் செயல்முறையினை செய்து காட்டப்படும். அதனைத் தலைமை அதிகாரி இயக்கிக் காண்பித்த பிறகு அதில் அவர்கள் திருப்தியுற்ற பிறகே அதாவது மின்னணு இயந்திரத்தில் ஏமாற்று வேலை நடைபெற இயலாது, என்பதில் அவர்கள் திருப்தியுற்ற பின்னரே இயந்திரம் பயன்படுத்தப்படும். அது போக ஒவ்வொரு மின்னணு இயந்திரத்திற்கும் என ஒரு குறியீட்டு எண் உண்டு அதனை. அதிகாரியும், வேட்பாளரின் முகவர்களூம் குறித்து வைத்துக் கொள்வார்கள். ஒரு மின்னணு இயந்திரத்தில் உள்ள கட்டுப்பாட்டுப் பிரிவில் உள்ள நிறுத்தும் பொத்தானை அதிகாரி அழுத்தியபின் மேற்கொண்டு வாக்குகளை இயந்திரம் ஏற்காது.வாக்குப் பதிவு நேரம் என தேர்தல் ஆணையம் குறிப்ப்ட்டுள்ள நேரம் வரையிலும் வாக்குச் சாவடி திறந்தே இருக்கும். அந்த நேரம் முடிவடைந்ததும், வாக்குப் பதிவுக் கருவியை கட்டுப்பாட்டுக் கருவியில் இருந்து அகற்றி விடுவார்கள். மொத்தம் பதிவான வாக்குகளின் எண்ணிக்கையை அது குறித்த விவரங்களை பிரதிநிதிகளிடம் தலைமை அதிகாரி வழங்குவார். வாக்கு எண்ணிக்கையின் போது இந்த விவரங்கள் ஒப்பிட்டு சரி பார்த்துக் கொள்ளப்படும்.மேலதிகத் தகவலுக்கு தேர்தல் ஆணையத்தின் இணைய பக்கத்தைப் பார்வையிடலாம். அதில் வாக்காளர்கள் கண்டிப்பாகத் தெரிந்திருக்க வேண்டிய தகவல்கள் உள்ளன.- ஹன்ஸா ( வழக்கறிஞர்) legally.hansa68@gmail.com